stanford-oval/wikipedia huggingface dataset:
Kirgisian tasavallan historia
Oppositio voimistuu

Akajev valittiin uudelleen viisivuotiskaudelle marraskuussa 2000. Tammikuussa 2002 opposition johtava edustaja Azimbek Beknazarov vangittiin, mikä johti mellakoihin ja poliisi ampui viisi hänen vapauttamistaan vaatinutta mielenosoittajaa Žalal-Abadissa maaliskuussa 2002.
Opposition Feliks Kulov tuomittiin toukokuussa 2002 kymmeneksi vuodeksi vankeuteen virka-aseman väärinkäytöksistä. Pääministeri Kurmanbek Bakijev joutui eroamaan mellakoiden kuolonuhrien vuoksi, jonka jälkeen pääministerinä toimi Nikolai Tanajev. Marraskuussa 2002 oppositio ilmoitti marssivansa pääkaupunkiin ja vaativansa presidentin eroa, jolloin poliisi pidätti suuren joukon mielenosoittajia. Presidentti Akajev aloitti perustuslain uudistuksen, joka sisälsi laajan avoimen osallistumisen yhteiskunnan toimiin. Uudistettu perustuslaki hyväksyttiin helmikuussa 2003 kansanäänestyksessä.
Kesäkuussa 2003 parlamentin alahuone myönsi presidentti Akajeville ja kahdelle muulle neuvostoajan johtajalle immuniteetin syytteitä vastaan,  minkä toivottiin johtavan Akajevin luopumiseen vallasta. Oppositio ilmoitti muodostavansa liiton hallituspuolueita vastaan vuoden 2005 vaaleissa.
Tulppaanivallankumouksen jälkeen

Helmi–maaliskuun 2005 parlamenttivaalien jälkeen Kirgisia oli poliittisesti sekasorron vallassa. Kansainvälisten vaalitarkkailijoiden moittimat vaalit aiheuttivat suurta eripuraa. Maaliskuun lopulla oppositio järjesti suuren protestin, joka päättyi lopulta 24. maaliskuuta presidentin palatsin valtaamiseen. Maan korkein oikeus mitätöi vaalitulokset palauttaen vanhan parlamentin väliaikaisesti valtaan. Presidentti Akajev pakeni maasta, ja parlamentti nimitti väliaikaiseksi presidentiksi Kurmanbek Bakijevin. Heinäkuussa järjestettiin uudet vaalit, jotka Bakijev voitti ylivoimaisella (88,9 %) äänten enemmistöllä. Vankilasta vapautettu Feliks Kulov palasi pääministeriksi ja Akajevin vastaisen opposition johtohahmo Azimbek Beknazarov nimitettiin oikeusministeriksi. Beknazarovin ura jäi lyhytaikaiseksi kun hänet erotettiin syyskuussa 2005.
Maaliskuussa 2006 puolestaan Bakijevia vastaan osoitettiin mieltä, koska hän ei toteuttanut lupaamaansa perustuslain uudistusta ja vallan siirtoa presidentiltä parlamentille. Painostuksen alla parlamentti muutti perustuslakia marraskuussa 2006 antaen parlamentille laajemmat valtaoikeudet.
Kuitenkin seuraavassa kuussa perustuslakia muutettiin uudelleen presidentin hyväksi. Syyskuussa 2007 perustuslaillinen oikeus tuomitsi kuitenkin perustuslain muutokset laittomiksi ja mitättömiksi sillä perusteella että perustuslainmuutos vaatii kansanäänestyksen.
Bakijev nimitti Feliks Kulovin uudelleen pääministeriksi, mutta parlamentti ei hyväksynyt häntä ja häntä seurasi lyhytaikainen virkaatekevä pääministeri Azim Isabekov ja maaliskuussa 2007 opposition edustaja Almazbek Atambajev.
21. lokakuuta 2007 järjestettiin kansanäänestys, jossa 75 % äänestäneistä antoi tukensa presidentin ehdottamille muutoksille perustuslakiin. Niiden mukaan parlamentin valta kasvaa ja vaalit muuttuvat henkilövaalista listavaaliksi. Uudistuksen jälkeen presidentti hajotti parlamentin.
Joulukuussa 2007 järjestetyissä ennenaikaisissa parlamenttivaaleissa murskavoiton otti presidentin perustama Ak Zhol -puolue, joka sai 71 90:stä paikasta. Maltilliset sosiaalidemokraatit ja kommunistit saivat 11 ja 8 paikkaa. Suurin oppositiopuolue Ata Meken ei saanut yhtään paikkaa vaikka saikin 8,7 % äänistä. Vaali joutui ETYJin vaalitarkkailijoiden arvostelun kohteeksi. Bakijev nimitti uudeksi pääministeriksi entisen energianministerin Igor Tšudinovin.
3. helmikuuta 2009 presidentti Bakijev ilmoitti Yhdysvaltain Manasin lentotukikohdan sulkemisesta.
Tukikohta oli aiheuttanut närää erään sotilaan ammuttua 6.12.2006 paikallisen, eivätkä Kirgisian viranomaiset saaneet ampujaa tuomiolle. Leskelle tarjottiin noin 1 000 dollarin korvauksia.
Vuoden 2010 vallankaappaus

Maassa alkoi esiintyä lisääntyvää tyytymättömyyttä uuttakin johtoa kohtaan. Huhtikuun 7. päivänä 2010 ilmoitettiin, että maan sisäministeri Moldomusa Kongantijev olisi saanut surmansa yhteenotoissa Talasin kaupungissa, mutta hallinto kiisti kuoleman. 
Presidentti Bakijev pakeni Biškekistä mahdollisesti tukialueelleen Žalal-Abadiin.  Valtaa pääkaupungissa ryhtyi pitämään Roza Otunbajevan väliaikaishallitus. Maassa tukikohtiaan pitävät Venäjä ja Yhdysvallat ovat tapahtumista virallisesti syrjässä, mutta Venäjä on tunnustanut väliaikaishallituksen. Myös Yhdysvallat on ilmoittanut diplomaattinsa välityksellä tukevansa Otunbajevan väliaikaishallintoa. Väliaikaishallitus ilmoitti, että valtion kassa on ryöstetty.
Presidentti Bakijev lupasi erota virastaan, jos hänen turvallisuutensa taataan, mutta Otunbajeva vaatii häntä oikeuden eteen väkivallantekojen vuoksi.
Kesäkuun 10. päivä maan eteläosassa, varsinkin Ošin ja Žalal-Abadin alueella puhkesi laajenevia väkivaltaisuuksia uzbekkien ja kirgiisien välille. Väliaikaishallitus pyysi sotilaallista apua, mihin Venäjä ei suostunut..
Väliaikaishallitus järjesti kesäkuun lopussa väkivaltaisuuksista huolimatta kansanäänestyksen uudesta perustuslaista, joka hyväksyttiin selvästi. Uusi perustuslaki vähentää presidentin oikeuksia ja muuttaa valtion parlamentaariseksi tasavallaksi. Heinäkuun alussa Otunbajeva vannoi virkavalansa, ja hänestä tuli Kirgisian ensimmäinen naispresidentti. Otunbajevan valtakausi määriteltiin  vuoden 2011 vaaliin saakka, eli korkeintaan vuoden 2011 loppuun. Sama perustuslain muutos määräsi ettei hän voi itse asettua ehdokkaaksi 2011.
Parlamenttivaaleista tuli erittäin tasaiset. Niinpä suurin osa äänistä meni puolueille, jotka eivät päässeet parlamenttiin viiden prosentin äänikynnyksen vuoksi, vaan suurimmaksi nousi nationalistinen Ata Zhurt 8,47 prosentilla äänistä. Muut neljä parlamenttiin päässyttä puoluetta saivat 7,83–5,49 % äänistä.
Vuoden 2020 kriisi

Viranomaiset pidättivät vuonna 2020 maan entisen presidentin Almazek Atambajevin vallankaappauksen suunnittelusta. 4. lokakuuta vuonna 2020 maassa pidettiin parlamenttivaalit. Presidentin tukipuolueet voittivat ne. Oppositio oli tyytymätön vaalitulokseen. Se syytti äänten ostamisesta ja nosti eri puolilla maata protesteja. Protestit alkoivat jo vaali-iltana.
Poliisi ei kyennyt protestia hajottamaan. Presidentti ei antanut lupaa ampua protestoijia, mutta syytti protestoijia laittomasta vallankaapausyrityksestä. Niinpä mielenosoittajat valtasivat hallintorakennuksia. He vapauttivat vangitun Atambajevin. Pääministeri Kubatbek Boronov erosi. Hänen paikalleen noussut opposition pääministeriksi julistautunut Sadyr Žaparov joutui kepein aseistautuneiden protestoijien ahdistelemana pakenemaan. Vaalitulos mitätöitiin. Pääministeri ja presidentti Sooronbai Žeenbekov katosivat. Protestien tuloksena oli kuollut ainakin yksi, ja 768 saanut sairaalahoitoa. Yhteiskunta ajautui kriisiin. Venäjä vihjasi puuttuvansa Kirgisian asioihin. Presidentti ilmoitti eroavansa, mutta määräsi samalla armeijan pääkaupunki Biškekin kaduille ulkonaliikkumiskieltoa valvomaan. Kirgisia sulki myös rajansa niin, etteivät poliitikot ja virkamiehet voineet poistua maasta Parlamentti valitsi nationalistisen Sadyr Žaparovin uudeksi pääministeriksi. Presidentti Žeenbekov erosi.  Sadyr Žaparovi julistautui presidentiksi.
Vladimir Putin ja Akajev Sotšissa 2001.
Bakijev vuonna 2006.
Keskiajan muoti

Keskiajalla muoti vaihteli ajan, paikan ja säädyn mukaan. Keskiaika jaetaan kolmeen ajanjaksoon: varhais-, sydän- ja myöhäiskeskiaikaan. Niistä kunkin aikana muoti muuttui jonkin verran. Jotkin naisten ja miesten vaatteet olivat keskenään samannäköisiä, koska ompelukaavat olivat tuohon aikaan sen verran yksinkertaisia.
Alempiluokkaisten ihmisten pukeutuminen oli varallisuuden ja käytännöllisyyden sanelemaa siten, että vaatteiden kanssa tuli olla mahdollista liikkua vapaasti eivätkä ne saaneet haitata työntekoa. Muoti ei välttämättä vaikuttanut heidän pukeutumiseensa lainkaan. Ylempiluokkaiset sen sijaan pukeutuivat sosiaalista asemaansa ajatellen ja sopivan näyttävästi: kirkko piti ainakin naisilla vaatimatonta ulkonäköä hyveenä, mutta toisaalta yhteisö odotti yläluokkaisilta ihmisiltä näyttävää vaatetusta, sillä se korosti heidän ja heidän perheensä valta-asemaa, varallisuutta ja luotettavuutta. Esimerkiksi kauppakumppaneiden oli tärkeä tietää, kuinka paljon varoja perheellä on. Olisi ollut myös sopimatonta pukeutua toisen säädyn käyttämiin vaatteisiin. Myynnissä oli jopa ylellisyystuotteita, kuten tiettyjä kankaita, joita saivat ostaa vain tietyn säädyn edustajat. Ylellisyystuotteisiin liittyviä lakeja säädettiin ainakin 1500-luvulla. Porvaristo pyrki jäljittelemään aateliston muoteja. Tavallista myös oli, että uudet muoti-ilmiöt tulivat ensin miesten ja sen jälkeen naisten muotiin.
Muodin pääsuuntaukset

Keskiajan Euroopassa vallinnut muoti saatetaan jakaa neljään pääsuuntaukseen:
Bysanttilainen muoti (Euroopassa varhaiskeskiajalla, Suomessa ja Ruotsissa 1200-luvulta keskiajan loppuun)
Romaaninen muoti (1000–1200-luvuilla)
Goottilainen muoti (1100–1400-luvuilla)
Renessanssin muoti (1300–1500-luvuilla)
Vaatekankaat

Keskiajalla käytössä olevia vaatekankaiden materiaaleja olivat ainakin villa, silkki, pellava, hamppu, nokkonen, nahka ja turkikset ja puuvilla. Lisäksi keskiajalla valmistettiin osittain tai kokonaan silkistä damastia ja samettia. Villan jatkeena saatettiin käyttää muiden eläinten, kuten vuohen-, kissan- tai koirankarvoja. Vaatekankaat saattoivat olla yksivärisiä tai kuviollisia: muotia olivat painetut monimutkaisemmat kuviot ja kudotut ruudut ja raidat.
Kankaiden väreillä oli keskiajalla eri merkityksiä, jotka vaihtelivat ajan ja paikan mukaan. Esimerkiksi vihreä saattoi symboloida nuorta rakkautta ja keltainen petosta: ainakin syntisille ja juutalaisille saatettiin ommella keltaisia ristejä tai nauhoja vaatteisiin. Sininen väri muuttui 1500-lukuun mennessä halvaksi väriksi. Sen sijaan ruskea oli värjäystekniikkansa takia kallis väri, ja Bysantissa purppura oli sallittu väri pelkästään ruhtinaallisille henkilöille ja kirkollisiin tarkoituksiin. Aateliston keskuudessa muotia oli värjätä vaatteet samoilla väreillä kuin mitä oman tai puolison suvun sukuvaakunoissa oli. Köyhillä ihmisillä oli vähemmän värikkäitä vaatteita kuin rikkailla, mutta kaikki ihmiset pyrkivät omistamaan ainakin yhden värikkään vaatekerraston tai -kappaleen juhlavia tilaisuuksia varten.
Kangas leikattiin siten, että siitä jäi mahdollisimman vähän hukkapaloja.
Miesten muoti

Alaluokkaisten miesten muoti ei juuri vaihdellut keskiajan mittaan. Siihen kuului läpi keskiajan polvipituinen tunika ja housusukat, ja myöhäiskeskiajalta lähtien myös pitkät housut. Housusukat olivat polvien yläpuolelle ulottuvat, mahdollisesti nahasta valmistetut löysät sukat, jotka puettiin alushousujen päälle ja kiinnitettiin paikalleen erillisellä vyöllä. Ne saatettiin lisäksi kiristää paikoilleen säären ympäriltä säärisiteillä. Ne muistuttivat istuvuudeltaan jokseenkin housuja. Läpi keskiajan miehet ovat pitäneet myös pussihousuja.
Bysantissa miesten muotiin kuuluivat sitä vastoin pitkät mekot, ja 1300-luvulla muuallakin Euroopassa yläluokkaisten miesten keskuudessa muotiin tulivat pitkät mekot.
Alusvaatteina miehet käyttivät pussimaisia housuja, joiden lahkeiden pituus vaihteli nivuset peittävästä puolisääreen ulottuvaan: pituus alkoi muuta muotia mukaillen lyhetä 1300-luvulla. Alushousut kiinnitettiin joko nyörillä tai vyöllä.
Miesten muoti > Asusteet

Lisäksi miesten vaatetukseen kuuluivat jalkarätit, viitat sekä häntähuput tai muut myssyt. Miesten lakit saattoivat olla eri mallisia kuin naisten vastaavat. Miehet saattoivat koristella asuaan myös lautanauhoilla ja ainakin Suomessa tunikan päälle sidotulla vyöllä. 1000-lukua edeltävässä Suomessa miesten vaatteita saattoivat koristaa myös kankaaseen ommellut tähti- ja spiraalikuviot. Napit tulivat vaatteissa käyttöön 1300-luvun puolivälissä.
1480-luvulta lähtien Euroopassa alkoi vaikuttaa landsknechtien muoti, jolle tyypillistä olivat vaatteisiin tehdyt viillot. 1400–1500-luvuilla miesten muotiin tuli myös kalukukkaro.
Naisten muoti

Naisten kauneusihanne vaihteli keskiajalla, mutta siihen kuului säännönmukaisesti vaalea iho, vaaleanruskeat hiukset ja punaiset posket ja huulet. Ihanteelliseksi pariksi vaaleiden hiusten kanssa nähtiin ruskeat silmät ja kulmakarvat. Punaisten tai hyvin kiharien hiusten katsottiin kertovan huonoista luonteenpiirteistä. Kasvot ja vartalo olivat symmetriset, ja ruumis pienikokoisempi kuin miehellä. Naisten ulkonäössä ihannoitiin hoikkaa vyötäröä, jossa vatsa oli hieman pyöreä. Kauneusihanteeseen ei kuitenkaan kuulunut laihuus eikä ylipaino. Ihanteelliset rinnat olivat pienet. Ainakin 1400-luvulla kauneusihanteeseen kuuluivat myös virheetön iho ja siro rakenne. Naisten käytössä oli joitain meikkejä tai muita keinoja vaikuttaa ulkonäköönsä, mutta osa ihmisistä suhtautui niihin kielteisesti.
Naisten muoti > Pukeutuminen

Naisten asukokonaisuus koostui läpi keskiajan aluspaidasta, alus- ja päällysmekosta, päähineestä, viitasta ja ainakin Suomessa aina myös esiliinasta. Muualla Euroopassa esiliinat tulivat muotiin vasta 1400-luvulla.
Varhaiskeskiajalla naiset pitivät päällekkäin kahta mekkoa ja niiden päällä viittaa. Alusmekon alla saattoi olla myös paita. Sydänkeskiajalla naisen mekon yläosasta tuli tyköistuva ja hihojen muodikas malli muuttui suorasta hihansuita kohden leveneväksi. Päällysmekkona naiset alkoivat pitää hihatonta mekkoa. Uuteen muotiin tulivat myös pystysuunnassa kaksiväriset mekot. Muoti säilyi keskiajan loppuun saakka. Myöhäiskeskiajalla päällysmekon hihansuut suurenivat vähitellen valtaviksi niin, että ne ikään kuin kehystivät vartaloa. Hihansuut oli myös tapana koristella nauhoilla, turkiksilla ja kirjailuilla.
Mekon helman pituus vaihteli, ja se saattoi ulottua puolisäärestä nilkkoihin saakka. 1480-luvulta lähtien Euroopassa alkoi vaikuttaa landsknechtien muoti, jolle tyypillistä olivat vaatteisiin tehdyt viillot. Viillot siirtyivät aikanaan myös naisten muotiin. Läpi keskiajan naiset pitivät lyhythihaisten mekkojen päällä neuloilla kiinnitettyjä irrallisia hihoja.
Asusteista naiset käyttivät jalkarättejä, kaulahuiveja, neulakintaita, säärisiteitä ja lautanauhoja. Ainakin Suomessa tavallista oli koristella vaatteiden helmat lautanauhoilla. Saattoi olla alueesta riippuvaista, käyttivätkö naiset alusvaatteita vai eivät. Ainakin Itävallasta on tehty 1400-luvulle ajoitettuja löytöjä, joihin on kuulunut myös naisten rintaliivejä ja alushousuja. Alushousut olivat löysähköjä, nyörillä kiinnitettyjä ja osassa niistä saattoi olla lyhyiden shortsien tapaan pienet lahkeet.
Naisten muoti > Hiusmuoti

Hiusmuodissa suosittuja olivat pitkät hiukset, jotka laitettiin erilaisille letti- ja nutturakampauksille. Kampaukset kiinnitettiin ja koristeltiin nyöreillä, nauhoilla, jalokivillä ja suorilla pinneillä. Läpi keskiajan naiset pitivät päässä usein hattua ja huntua, jonka tarkoitus oli pitää hiukset siisteinä ja poissa tieltä työtä tehdessä. Tarpeeksi usein vaihdettuna hattu myös piti hiukset puhtaampina imemällä päänahasta rasvaa ja suojaamalla hiuksia ja päähineitä lialta. Lapset ja naimattomat naiset saattoivat liikkua ulkona ilman huntua, mutta naimisissa olevan naisen ei välttämättä ollut sopivaa olla ilman huntua. Ylhäisönaiset saattoivat lisätä hunnun päälle kartiomaisen ja brokadilla tai sametilla verhoillun metallisen rakennelman luomaan muotoa ja sen päälle pidempiä huntuja.
Naisten hiuksien ajelua saatettiin käyttää keinona häpäistä ja erottaa nainen joukosta. Hiukset saatettiin ajella esimerkiksi prostituoiduilta. Keskiaikainen yhteisö käytti myös muita ulkonäköön liittyviä tapoja, joilla se saattoi erottaa tuomitut ihmiset joukosta: syntisille ja juutalaisille saatettiin ommella keltaisia ristejä tai nauhoja vaatteisiin tai juutalaisnaisille laitettiin korvakorut.
Taiteilijan tulkinta varhaiskeskiaikaisesta naisesta.
Rekonstruktio eli jäljennös 1030-luvulla eläneen norjalaisen naisen puvusta.
Flaamilaisen taiteilijan maalaus 1430-luvun naisesta.
Sandro Botticellin maalauksessa vuodelta 1485 on nähtävissä ajan kauneusihanne.
Lasten pukeutuminen

Vanhemmat lapset pukeutuivat samanlaisiin vaatteisiin kuin aikuiset sillä erotuksella, että tytöillä saattoi aikuisista naisista poiketen olla mekon alla housut. Sen sijaan pienet vauvat puettiin aina kapaloon, ja lapsen alettua liikkua hänet puettiin mekkoon vähintään 6-vuotiaaksi asti. Mekot olivat keskiajalla muotia niin tytöillä kuin pojillakin.
Aiheesta muualla

Hovi, Satu, Maahinen, Hannele & Niemi, Katri: Keskiajan puvut. Riika: Art House, 2013. ISBN 978-951-884-503-7. (Keskiaikaisten vaatteiden ompelukaavoja ja -ohjeita)
Langh, Tea: Keskiajan tunnelmissa : ideakirja tekevälle. Turun kulttuurikeskus, 2000. ISBN 951-984-110-5.
Landsknechtien muotia.
Karjula

Karjula on seuraavien henkilöiden sukunimi:
Kyösti Karjula (s. 1952), kansanedustaja (kesk.)
Matti Karjula (1947–2022), taidemaalari
Noora Karjula (Noora Karma, ent. Strömsholm, s. 1975), taikuri ja mentalisti
Samuli Karjula (s. 1986), tietokirjailija ja yrittäjä
Suvi Karjula (s. 1987), laulaja.
Uuno Eemeli Karjula, everstiluutnantti romaanissa Tuntematon sotilas.
Muita merkityksiä

Karjula, entisen Kurun kunnan, nyt Ylöjärven kaupungin kylä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jäppilän kirkko

| Jäppilän kirkko |
| --- | --- |
 Jäppilän kirkko
Sijainti:  Jäppilä, Pieksämäki
Koordinaatit:  62°22′57.09″N, 27°25′51.07″E
Seurakunta:  Pieksämäen seurakunta
Rakentamisvuosi:  1872
Suunnittelija:  Ferdinand Öhman
Materiaali:  puu
Istumapaikkoja:  550
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jäppilän kirkko on Pieksämäen Jäppilässä sijaitseva puinen pitkäkirkko. Se on arkkitehti Ferdinand Öhmanin suunnittelema ja valmistui vuonna 1872. Kirkko on tornillinen pitkäkirkko, jonka pitkillä sivuilla on leveät poikkivarret. Kirkkosalissa on puinen taitekatto. Yksityiskohdat ja yleinen muotokieli muistuttaa varhaisen uusgoottilaisen kauden muita puukirkkoja.
Kirkon pinta-ala on 425 m2 ja siellä on istumapaikkoja 550 hengelle.
Kirkon alttaritaulu on vuodelta 1878 ja Fridolf Weurlanderin maalaama Kristus ristillä. Kirkon 22+4-äänikertaiset pneumaattiset urut ovat Kangasalan urkutehtaan valmistamat vuodelta 1948.
Kirkkoa on remontoitu vuosina 1917, 1927−1928, 1971 ja viimeksi 2013.
Aiheesta muualla

Jäppilän kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kuvia tai muita tiedostoja aiheesta Jäppilän kirkko Wikimedia Commonsissa
Julius Caesar Scaliger

| Julius Caesar Scaliger |
| --- | --- |

Henkilötiedot
Syntynyt: 23. huhtikuuta 1484 Riva del Garda, Italia
Kuollut: 21. lokakuuta 1558 (74 vuotta) Agen, Ranska
Aiheesta muualla
Löydä lisää kirjailijoitaKirjallisuuden teemasivulta
Julius Caesar Scaliger (23. huhtikuuta 1484 Riva del Garda, Italia – 21. lokakuuta 1558 Agen, Ranska) oli italialainen humanisti, filosofi ja lääkäri. Hänen oikea nimensä oli Giulio Bordone. Hän oli Joseph Justus Scaligerin isä.
Elämä ja ura

Omien sanojensa mukaan kahdentoista vuoden iässä hänen sukulaisensa keisari Maksimilian asetti Scaligerin palvelijakseen. Hän pysyi keisarin palveluksessa seitsemäntoista vuotta ja kunnostautui sotilaana ja kapteenina, mutta muutti vuonna 1529 Ranskan Ageniin, jossa hän harjoitti lääkärin ammattia. Jonkin aikaa Scaligerin kuoleman jälkeen hänen poikansa viholliset väittivät, että hänen kertomuksensa elämästään, sukutaustastaan ja seikkailuistaan ennen Ageniin saapumistaan olivat tarua.
Itseopiskelun kautta Scaligerista oli tullut suuri antiikin tuntija, ja kuollessaan vuonna 1558 hänellä oli korkea tieteellinen ja kirjallinen maine. Vuonna 1531 hän painatti ensimmäisen Erasmus Rotterdamilaista vastaan pitämänsä solvauspuheen, jossa hän puolusti Ciceroa ja ciceronilaisia. Hänen merkittävimpiä teoksiaan ovat De causis linguae latinae (1540), ensimmäinen tieteellisellä pohjalla oleva latinan kielioppi, ja hänen kuuluisa Poetices sive de arte poetica libri VII (1561, useita myöhempiä painoksia). Jälkimmäistä teosta on kutsuttu renessanssin kattavimmaksi ja arvovaltaisimmaksi runousopin teokseksi; se on käsikirja, joka antaa ohjeita aloitteleville runoilijoille tiiviissä, lähes käskevässä muodossa. Scaliger tukeutuu Aristoteleeseen, jota hän kuvailee ”imperator noster, omnium bonarum artium dictator perpetuus” (”Meidän komentajamme, kaikkien hyvien taiteiden ikuinen diktaattori”), mutta hän on mukauttanut sääntöjään Horatiuksen Ars poetica -teoksesta ja roomalaisista retoriikoista kuten Cicerosta ja Quintilianuksesta.
Scaliger on saanut vaikutteita pääasiassa latinankielisestä runoudesta ja ihailee ensisijaisesti Vergiliusta, joka on esikuvana muiden yläpuolella, kun taas Homeros asetetaan häntä paljon alemmaksi. Hän painottaa ennen kaikkea muotoa ja analysoi huolellisesti runouden kieltä. Lisäksi Scaliger kirjoitti filosofisia ja luonnontieteellisiä tutkielmia ja kommenttaareja Hippokrateen, Aristoteleen, Theofrastoksen ja muiden teoksista. Scaligerin kirjoituksille on ominaista erinomaisen latinankielen lisäksi jatkuva taipumus itsensä ylistämiseen ja muiden solvaamiseen, joka yhdistyy oudolla tavalla laajaan tietämykseen, terävään päättelyyn ja yksityiskohtaisuuteen.
Aiheesta muualla

Kuvia tai muita tiedostoja aiheesta Julius Caesar Scaliger Wikimedia Commonsissa
Kardinaalimesikko

| Kardinaalimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Punamesikot Myzomela
Laji::  cardinalis
Kaksiosainen nimi
 Myzomela cardinalis  (Gmelin, 1788) 
Katso myös
   Kardinaalimesikko Wikispeciesissä   Kardinaalimesikko Commonsissa 
Infobox OKNimi-testi OKIUCN-testi OK: 
Kardinaalimesikko (Myzomela cardinalis) on mesikoiden heimoon kuuluva varpuslintu.
Levinneisyys

Kardinaalimesikkoa tavataan Amerikan Samoassa, Uudessa-Kaledoniassa, Samoassa, Salomonsaarilla ja Vanuatussa. Lajin on kuvattu olevan levinneisyysalueellansa yleinen. Se on luokiteltu elinvoimaiseksi.